Samanis (Lazdijų r.)
Samanis – ežeras pietų Lietuvoje, Lazdijų rajone, apie 3,5 km į rytus nuo Veisiejų. Ežeras netaisyklingo pavidalo, daug įlankų. Ilgis iš šiaurės į pietus 0,8 km, plotis iki 0,62 km. Altitudė 121,2 m. Būdingi aukšti krantai, apaugę siauru medžių ir krūmų ruožu. Aplinkui plyti pievos ir dirbami laukai. Šiaurės rytuose upeliu jungiasi su Ilgio ežeru (Baltosios Ančios baseinas). Aplink Samanį įsikūrę Paterų ir Šadžiūnų kaimai, netoli pietinio kranto eina kelias  134  Leipalingis–Lazdijai–Kalvarija . Veikia 3 kaimo turizmo sodybos. Vandenvardis kilęs nuo žodžio samanos.